armvectores/hy_wikipedia_2023 huggingface dataset:
Գրիգոր Մինասյան

Գրիգոր Արայի Մինասյան (դեկտեմբերի 23, 1983(1983-12-23)), հայ քաղաքական գործիչ, իրավաբան, Հայաստանի Հանրապետության արդարադատության նախարար։ Մինչ այդ՝ 2022 հունվար-դեկտեմբեր ամիսներին, նա զբաղեցնում էր ՀՀ արդարադատության նախարարի տեղակալի պաշտոնը։ 2012-2022 թվականներին եղել է «AM» իրավաբանական ընկերության կառավարիչ բաժնետերը։ 2014-2022 թվականներին հանդիսացել է Եվրոպական հանրային իրավունքի կազմակերպության (EPLO) մասնաճյուղի տնօրենը Երևանում։


== Կրթություն ==
1990-2000 թվականներին Մինասյանը սովորել է Երևանի Ալեքսանդր Պուշկինի անվան թիվ 8 դպրոցում։ 2000-2005 թվականներին սովորել է Հայ-ռուսական (Սլավոնական) համալսարանի իրավագիտության ֆակուլտետում և գերազանցությամբ ավարտել, իսկ 2005-2008 թվականներին սովորել է ՀՀ պետական կառավարման ակադեմիայում։
2008 թվականին Մինասյանը պաշտպանել է գիտական թեզը և ստացել իրավաբանական գիտությունների թեկնածուի գիտական աստիճան։


== Աշխատանքային գործունեություն ==
2003-2004 թվականներին Մինասյանը որպես իրավաբան աշխատել է մասնավոր ընկերությունում։
2004 թվականից մինչև 2009 թվականն աշխատել է «Հայաստանի Հանրապետության ԱՆ իրավաբանական ինստիտուտ» պետական ոչ առևտրային կազմակերպությունում՝ զբաղեցնելով տնօրենի իրավական հարցերով օգնականի, այնուհետև՝ իրավաբանական գծով տնօրենի տեղակալի պաշտոնները։
2008 թվականից մինչև 2020 թվականը եղել է «Արդարություն» ակադեմիական ամսագրի գլխավոր խմբագիր։
2009-2010 թվականներին Մինասյանը աշխատել է որպես ՀՀ արդարադատության նախարարության աշխատակազմին առընթեր Մարդու իրավունքների եվրոպական դատարանի հետ կապերի վարչության պետ։ Միաժամանակ աշխատել է «Հայաստանի Հանրապետության ԱՆ իրավաբանական ինստիտուտ» պետական ոչ առևտրային կազմակերպության իրավաբանական քոլեջում որպես դասախոս և մինչև 2011 թվականը ղեկավարել է իրավագիտության ամբիոնը։
2011-2012 թվականներին զբաղեցրել է փորձագետ-իրավաբանական խորհրդատուի պաշտոնը, այնուհետև վերանշանակվել է «Հայաստանի Հանրապետության արդարադատության նախարարության իրավաբանական ինստիտուտ» պետական ոչ առևտրային կազմակերպությունում տնօրենի իրավախորհրդատուի պաշտոնում։
2011-2022 թվականներին Մինասյանը Հայաստանի Հանրապետության պաշտոնական ներկայացուցիչն էր Աթենքում գտնվող Եվրոպական հանրային իրավունքի կազմակերպությունում (EPLO)։
2012 թվականին եղել է ՀՀ Մարդու իրավունքների պաշտպանի գրասենյակի իրավական վերլուծության վարչության պետը։
2012 թվականից Մինասյանը Հայաստանի Հանրապետության փաստաբանների պալատի անդամ է։
2013 և 2018 թվականներին Մինասյանը ՀՀԿ համամասնական ցուցակով ընտրվել է Երևանի ավագանու անդամ։
2012-2022 թվականներին եղել է «Էյ Էմ իրավաբանական ընկերություն» ՍՊԸ տնօրենը։
2014-2022 թվականներին հանդիսացել է Հանրային իրավունքի եվրոպական կազմակերպության (EPLO) երևանյան մասնաճյուղի տնօրենը։
2022 թվականի հունվար-դեկտեմբեր ամիսներին հանդիսացել է ՀՀ արդարադատության նախարարի տեղակալ։
2022 թվականի դեկտեմբերի 26-ին նշանակվել է ՀՀ արդարադատության նախարար։


== Ընտանիք ==
Մինասյանը պրոֆեսոր Արա Մինասյանի որդին է, Երևանի նախկին քաղաքապետ Գրիգոր Հասրաթյանի թոռը, ՀՀ արտակարգ և լիազոր դեսպան Միքայել Մինասյանի եղբայրը։
Գրիգոր Մինասյանն ամուսնացած է, ունի երեք դուստր։


== Ծանոթագրություններ ==
Բրուտի բերդ

Երրորդ խմբի ամրոցներին ենք վերագրում նաև Գեղարքունիքի մարզի Արծվանիստ գյուղից չորս կիլոմետր դեպի արևելք գտնվող, այսպես կոչված է Բրուտի բերդը։


== Կառուցվածք ==
Ամրոցը կառուցված է փոքրիշատե հարթ բլրի գագաթին, որն ընկած է հյուսիս-հարավ ուղղությամբ։ Բարձունքի լանջերը երեք կողմից համարյա հավասար թեքությամբ իջնում են դեպի ստորոտները, բացի արևելյան լանջից, որը ավելի դժվարամատչելի է և թեքությամբ իջնում է դեպի խոր ձորը։ Ամրոցը գրավում է կես հեկտար տարածություն։


=== Պարիսպներ ===
Պարիսպների վրա հայտնաբերվեցին հինգ աշտարակ, որոնք դասավորված են ամրոցի չորս անկյուններում, մեկը հյուսիսային պարսպի գրեթե կենտրոնում է։ Պարիսպների լայնությունը չորս մետր է, անշաղախ ու անտաշ քարերից։ Մուտքը գտնվում է հարավային պարսպի կենտրոնում և ունի երեք մետր լայնություն։
Ամրոցը, ունեցել է տեղական պաշտպանական նշանակություն, ինչպես մի շարք այլ ամրոցներ։


=== Շրջակայքը ===
Ամրոցում և նրանից դուրս երևում են բազմաթիվ բնակարանների ավերակներ, տների պատերի կառուցման տեխնիկան նման է ամրոցի պարիսպների կառուցմանը։
Ամրոցում և նրա մոտակա շրջակայքում ջուր չկա։


== Գրականություն ==
Սևանի կիկլոպյան ամրոցներ էջ 39
Մելինե Անումյան

Մելինե Վահեի Անումյան (մարտի 22, 1977(1977-03-22), Երևան, Հայկական ԽՍՀ, ԽՍՀՄ) գրող, թյուրքագետ, պատմական գիտությունների թեկնածու։


== Կենսագրություն ==
Մելինե Անումյանը ծնվել է 1977 թվականի մարտի 22-ին՝ Երևանում։ 1994 թվականին ընդունվել է ԵՊՀ արևելագիտության ֆակուլտետի թյուրքագիտության բաժինը, իսկ 1999 թվականին՝ ՀՀ ԳԱԱ Հայոց ցեղասպանության թանգարան-ինստիտուտի ասպիրանտուրան։ Որպես կրտսեր գիտաշխատող 1999-2001 թվականներին աշխատել է նույն ինստիտուտում։ 2002 թվականին Մելինե Անումյանը 3 ամսով Հայոց ցեղասպանության թանգարան-ինստիտուտի կողմից Ստամբուլ է գործուղվել, որտեղ «Պատմության հիմնադրամի» (Tarih Vakfı)) կազմակերպությունում անցել է օսմաներենի (արաբատառ թուրքերենի) արագացված դասընթաց։
Որպես թուրքերեն հաղորդումների խմբագիր 2004 թվականին աշխատանքի է անցել Հայաստանի հանրային ռադիոյի արտասահմանի համար եթեր հեռարձակվող հաղորդումների բաժնում։ 2008 թվականին մարտից-դեկտեմբեր ընկած ժամանակահատվածում աշխատակցել է Ռուսաստանի Դաշնության «Голос России» ռադիոկայանում, եղել է թուրքերեն հաղորդումների թարգմանիչ և հաղորդավար։ 
2008 թվականի սեպտեմբերին Մելինե Անումյանն աշխատանքի է անցել Երևանի Հրաչյա Աճառյանի անվան համալսարանում, որտեղ 3 տարի դասախոսել է թուրք գրականություն։
Որպես ավագ գիտաշխատող և թուրքերեն բաժնի պատասխանատու նա 2009 թվականին աշխատել է Արևմտահայոց հարցերի ուսումնասիրության կենտրոն գիտահետազոտական հիմնադրամում։ 2012 թվականին ՀՀ ԳԱԱ ինստիտուտում պաշտպանել է թեկնածուական ատենախոսություն և ստացել պատմական գիտությունների թեկնածուի աստիճան։ Ատենախոսության թեման եղել է «Հայոց ցեղասպանության խնդիրը երիտթուրքերի դատավարություններում (1919-1921 թթ․)»։


== Ստեղծագործությններ ==
Թուրք ժամանակակից դրամատուրգ Հասան Էրքեքի «Շեմ» պիես-2009 թվական։
Պատմական գիտությունների դոկտոր Արտակ Մովսիսյանի հեղինակած «Հռոմից ավելի հին մայրաքաղաքը» և «Պատմության կեղծարարները. Ադրբեջան» ֆիլմեր-2014 թվական։
Թուրք պրոֆեսոր Թաներ Աքչամի «Հայերի բռնի իսլամացումը․ լռություն, ժխտում և ուծացում»-2016 թվական։
Թուրք գրող Քեմալ Յալչընի «Վերջին ցանկությունս. պոլսահայ Բրենդա Ժամկոչյան-Բաշարի հիշատակին» գիրքը-2018 թվական։


== Մենագրություններ ==
«Երիտթուրքերի 1919-1921 թթ. դատավարությունների վավերագրերը ըստ օսմանյան մամուլի» վերտառությամբ-2011 թվական։
«Ճանաչում և դատապարտում. երիտթուրքերի դատավարությունները 1919-1921թթ. և 1926 թ.»-2013 թվական։
«Ճանաչում և դատապարտում. երիտթուրքերի դատավարությունները (1919-1921 և 1926 թթ․)» մենագրության անգլերեն թարգմանությունը` “ACKNOWLEDGMENT AND CONDEMNATION: THE TRIALS OF YOUNG TURKS IN 1919-1921 & 1926” վերտառությամբ-2017 թվական։
Ճանաչում և դատապարտում. երիտթուրքերի դատավարությունները (1919-1921 և 1926 թթ.)» գրքի թուրքերեն հրատարակությունը՝ Tanıma ve Telin İttihat ve Terakki Yargılamaları (1919 1921 ve 1926)-2018 թվական։


== Ծանոթագրություններ ==


== Արտաքին հղումներ ==
Ովքեր են Թուրքիայի (հայ) բոշաները՝ լոմերը ․ Մելինե Անումյան
ՄԵԼԻՆԵ ԱՆՈՒՄՅԱՆ – Հայոց ցեղասպանության իրողությունը երիտթուրքերի դատական վավերագրերում (1919-1921)
Author Meline Anumyan Tours East Coast Talking of Young Turk Crimes
Turkish translation of Meline Anumyan’s book on trials of Young Turks published in Istanbul
Նարեկ (հուշարձան, Երևան)

«Նարեկ», հուշարձան Երևանի Ավան վարչական շրջանի Նարեկացի թաղամասում, տեղադրվել է 2010 թվականին։


== Հեղինակ ==
Քանդակագործ՝ Համլետ Մատինյան


== Պատմություն ==
Հուշարձանի բացմանը ներկա են գտնվել ՀՀ նախագահ Սերժ Սարգսյանը, ՀՀ կրթության և գիտության նախարար Արմեն Աշոտյանը, Երևանի քաղաքապետ Գագիկ Բեգլարյանը։ Հանդիսավոր բացումը կատարել են քանդակագործն ու Տարոն Մարգարյանը։ Հուշարձանն օծվել է Ավանի Սուրբ Աստվածածին եկեղեցու հոգևոր հովիվ տեր Հարություն քահանա Ավագյանի կողմից։


== Տվյալներ ==
Հուշարձանը կառուցված է Իջևանի կարմիր բազալտից։ Իրենից ներկայացնում է Գրիգոր Նարեկացու «Նարեկ» գիրքը, որի վրա քանդակագործը զետեղել է հատվածներ ստեղծագործությունից։ Հուշարձանը ստեղծվել է Երևանի քաղաքապետարանի, քաղաքապետի առաջին տեղակալ Տարոն Մարգարյանի և ՀՀ ԱԺ պատգամավոր Ռուբեն Հայրապետյանի աջակցությամբ։


== Մեջբերումներ հուշարձանի մասին ==


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==
Կորոլևո (այլ կիրառումներ)

Կորոլևո, կարող է վերաբերել՝

Կորոլևո - գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Կորոլևո - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Լենգսթոն Հյուզ

Լենգսթոն Հյուզ (անգլ.՝ Langston Hughes, փետրվարի 1, 1901(1901-02-01), Ջոպլին, Միսսուրի, ԱՄՆ - մայիսի 22, 1967(1967-05-22)[…], Նյու Յորք, Նյու Յորք, ԱՄՆ), ամերիկացի գրող, արձակագիր, դրամատուրգ, հրապարակախոս։ Հյուզը հայտնի է որպես «Համլետյան վերածնունդ» մշակութային շարժման առաջատար և ազդեցիկ գրողներից մեկը, «ջազային պոեզիայի» սկզբնավորողը։
Հյուզը թողել է չափազանց հարուստ ժառանգություն ամենատարբեր ժանրերում՝ բանաստեղծություներ, վեպեր, ինքնակենսագրական արձակ, պատմվածքներ, պիեսներ։ Համագործակցել է թերթերի հետ՝ այնտեղ հաճախ տպագրելով երգիծական ակնարկներ, որտեղ գլխավոր գործող անձը սևամորթ քաղաքացի Սիմփլն է (անգլ.՝ Simple)։


== Կենսագրություն ==
Ծնվել է Միսսուրի նահանգի Ջոպլին քաղաքում՝ սևամորթ ընտանիքում։ Լենգսթոնը դպրոցական ուսուցչուհի Քերրի (Կարոլինա) Մերսեր Լենգստոնի և նրա ամուսին Ջեյմս Նատանիել Հյուզի (1871—1934) երկրորդ երեխան էր։ Հյուզը ծնողներից ժառանգել է աֆրոամերիկյան, եվրոպական և նույնիսկ հնդկական արմատներ։ 1929 թվականին ավարտել է Ֆիլադելֆիայի Լինքոլնի անվան համալսարանը։ Նեգրական բանահյուսության ավանդույթներով են գրված Հյուզի վաղ շրջանի բանաստեղծությունները (ժողովածուներ 1926, 1927, 1932)։ 1932-1933 թվականներին Հյուզը եղել է ԱՍՀՄ-ում («Նեգրը նայում է սովետական Միջին Ասիային», 1934)։ 30-ական թվականներից սկսած գրել է արձակ, գլխավորապես, ամերիկյան նեգրերի կյանքից («Ծիծաղ՝ արցունքների միջից», 1930, վեպ, «Սպիտակների բարքերը», 1934, պատմվածքների ժողովածու են)։ Պրոլետարական, ինտերնացիոնալիզմի գաղափարներն են հնչում «Աքոթսբորո» (1932, ) չափածո պիեսում և «Նոր երգ» (1938) ժողովածուում։ Տպագրել է նաև «Հովազն ու մտրակը» (1967) բանաստեղծությունների ժողովածուն, «Հաղթական ծնծղաներ» (1958) վեպը, մի քանի պիեսներ։


== Ծանոթագրություններ ==


== Արտաքին հղումներ ==
Ջազային պոեզիա
Գալաթասարայի թանգարան

Գալաթասարայի թանգարան (պաշտոնապես` Գալաթասարայի մշակույթի համալսարան և արվեստի կենտրոն) (թուրքերեն՝ Galatasaray Müzesi), մշակութային կենտրոն Ստամբուլում, Թուրքիա, որը հիմնադրվել է 1868 թվականին Ալի Սեմի Յենի կողմից` հասարակությանը Գալաթասարայի ավանդույթների ու պատմության մասին տեղեկացնելու համար։ Թանգարանը բաց է այցելության համար ամեն օր, բացի երկուշաբթի օրերից։


== Շենք ==
Թանգարանն ի սկզբանե բացվել է Քալամըս Բեյում։ Ավելի ուշ՝ 1919 թվականին, այն տեղափոխվել է Գալաթասարայի համալսարան։ Թանգարանի շենքը, որը նախկինում հայտնի էր որպես Գալաթասարայի փոստ, վերանորոգվել ու վերաձևափոխվել է` հարմարեցվելով թանգարանին։ Գալաթասարայի թանգարանը վերանորոգվել ու վերաբացվել է 2009 թվականին` բավականին հաջողված ժամանակակից ցուցադրությունով։


== Մուտք և տեղադրվածություն ==
Թանգարանը բաց է.երեքշաբթիից կիրակի. 10.00 - 19.00
Փակ է երկուշաբթի օրերին։Մուտք.Մուտքն ազատ է բոլորի համար։Հասցե. Իսթիքլյալ պողոտա, Բեյօղլու, Ստամբուլ, Թուրքիա


=== Առաջին հարկ. Գալաթասարայի լիցեյ և Գալաթասարայի համալսարանի բաժին ===

		
		
		
		
		
		
Թանգարանի առաջին հարկը նվիրված է Գալաթասարայի լիցեյին և Գալաթասարայի համալսարանին։


=== Երկրորդ հարկ. Գալաթասարայի սպորտային ակումբի բաժին ===

		
Թանգանի երկրորդ հարկը նվիրված է Գալաթասարայի սպորտային ակումբին։


== Ծանոթագրություններ ==
Էդիկ Բարսեղյան

Էդիկ Սամսոնի Բարսեղյան (հունիսի 10, 1947(1947-06-10), Ղափանի շրջան, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1962-1967 թթ. – ՀԽՍՀ Գորիսի գյուղատնտեսական տեխնիկում
1967-1969 թթ. ծառայել է Խորհրդային բանակում։
1974-1979 թթ. - ավարտել է ՀՍՍՀ ՆԳՄ ակադեմիան իրավաբանի մասնագիտացմամբ։


== Ծառայությունը ոստիկանությունում ==
1970-1972 թթ. - Ղափանի ՆԳ բաժնի ճանապարհային հսկողության տեսուչ։
1972-1977 թթ. - Ղափանի ՆԳ բաժնի ճանապարհային հսկողության բաժնի ավագ տեսուչ։
1977-1982 թթ. - ՀԽՍՀ ՆԳ մինիստրրության ճանապարհա-պարեկային ծառայության բաժնի հատուկ դասակի հրամանատար։
1982-1990 թթ. - Ղափանի ՆԳ բաժնի պետավտոտեսչության բաժանմունքի պետ։
1990-1995 թթ. - Ղափանի ՆԳ բաժնի պետ, միաժամանակ արտակարգ դրության Ղափանի շրջանի պարետ։
1995-1996 թթ. - Արմավիրի ՆԳ բաժնի պետ։
1996-1997 թթ. - Սյունիքի մարզային ՆԳ վարչության պետ։
1997-2000 թթ. - ՀՀ ՆԳ և ԱԱՆ պետավտոտեսչության վարչության պետ։
2000 թ. - ՀՀ Ներքին գործերի նախարարի տեղակալ։


== Աշխատանքային գործունեությունը ==
2000-2004 թթ. - Սյունիքի մարզպետ։
2004 թ. մարտի 24-ին ՀՀ կառավարության որոշմամբ ազատվել է Հայաստանի Հանրապետության Սյունիքի մարզպետի պաշտոնից։
2004 թ. մարտի 26-ին ՀՀ վարչապետի որոշմամբ նշանակվել է ՀՀ կառավարությանն առընթեր արտակարգ իրավիճակների վարչության պետ։
2006 թ. մարտի 2-ին ՀՀ վարչապետի որոշմամբ ազատվել է ՀՀ կառավարությանն առընթեր արտակարգ իրավիճակների վարչության պետի պաշտոնից։
2006 թ. մարտի 2-ին ՀՀ վարչապետի որոշմամբ նշանակվել է Հայաստանի Հանրապետության տարածքային կառավարման նախարարության Հայաստանի փրկարար ծառայության տնօրեն։
2008-2010 թթ. – ՀՀ արտակարգ իրավիճակների նախարարության Հայաստանի փրկարար ծառայության տնօրեն։
2009 թ. մայիսի 14-ին ՀՀ վարչապետի որոշմամբ միաժամանակ նշանակվել է Հայաստանի Հանրապետության արտակարգ իրավիճակների նախարարի առաջին տեղակալ։
2010 թվականի հուլիսի 15-ին ՀՀ Կառավարության որոշմամբ նշանակվել է Արարատի մարզպետ։
2010 թ. հուլիսի 16-ին ՀՀ վարչապետի որոշմամբ ազատվել է Հայաստանի Հանրապետության արտակարգ իրավիճակների նախարարի առաջին տեղակալ, Հայաստանի փրկարար ծառայության տնօրենի պաշտոնից
2013 թ. հոկտեմբերի 7-ին հրաժարական է ներկայացրել Արարատի մարզպետի պաշտոնից՝ տարիքի պատճառաբանությամբ։ Հոկտեմբերի 10-ին ՀՀ Կառավարության որոշմամբ Էդիկ Բարսեղյանն ազատվել է Հայաստանի Հանրապետության Արարատի մարզպետի պաշտոնից՝ իր դիմումի համաձայն։
2013 թ. նոյեմբերից ՀՀ Ոստիկանության պետի գլխավոր խորհրդական։
2014 թ. ազատվել է ՀՀ Ոստիկանության պետի գլխավոր խորհրդականի պաշտոնից։


== Պարգևներ և կոչումներ ==
Փրկարարական ծառայության գեներալ-լեյտենանտ։
«Հայրենիքին մատուցած ծառայությունների համար» 1-ին աստիճանի մեդալ (2009)։


== Այլ փաստեր ==
Հայաստանի Հանրապետական կուսակցության անդամ, կուսակցության Արարատի մարզխորհրդի նախագահ։
Ամուսնացած է, ունի երեք երեխա, վեց թոռնիկ։
Հայտնի է Լոնդիկ մականունով։


== Ծանոթագրություններ ==
Պտղավիժում

Պտղավիժում, պտղաթափ, պտուղների թափման երևույթ։ Տեղի է ունենում 1 ծաղկման փուլում և ծաղկումից անմիջապես հետո, 2 ծաղկումից երկու շաբաթ անց և 3 ծաղկումից 1-1,5 ամիս հետո և կոչվում է «հունիսյան պտղավիժում»։


== Հիմնական պատճառներ ==
Պտղավիժման հիմնական պատճառներն են ծաղկի կառուցվածքի թերությունները, փոշոտման և բեղմնավորման վրա ազդող արտաքին և ներքին անբարենպաստ պայմանները՝ սննդանյութերի և ջրի անբավարար քանակը, վնասատուները, հիվանդությունները, ինչպես նաև պղտատեսակների սորտերի ֆիզիոլոգիական անհամապատասխանությունը։


== Կանխում ==
Պտղավիժումը կանխելու համար մինչև ծառերի ծաղկումը պետք է կատարել այգիների ազոտական սնուցում, կարգավորել հողերի ջրային ռեժիմը և այլն։ Արդեն տնկարկներ հիմնելիս՝ խաչաձև փոշոտվող տեսակները՝ խնձորենին, տանձենին, ծիրանենին, բալենին, կեռասենին, սալորենին պետք է ապահովել համապատասխան փոշոտիչներով։ Պտղատու ծառերի բնականոն փոշոտման համար անհրաժեշտ է այգիների մոտ տեղադրել մեղվաընտանիքներ՝ մեկ հատի համար 2-3 փեթակ։
Ասիվ Վոժ (Ռիս Կեդվայի վտակ)

Անվան այլ կիրառումների համար տե՛ս՝ Ասիվ Վոժ (այլ կիրառումներ)Ասիվ Վոժ (ռուս.՝ Асыв-Вож), գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Ռիս Կեդվա գետի ձախ ափին՝ 32 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա, գետի ենթաավազանը Վիչեգդա։ Գետի ավազանը Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000021074
Հիդրոլոգիական ուսումնասիրությունների կոդը - 103002107
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հասկեր հավաքողները

Հասկեր հավաքողները (ֆր. Des glaneuses), Բարբիզոնյան դպրոցը ներկայացնող ֆրանսիացի նկարիչ Ժան Ֆրանսուա Միլլեի նկարը։
Գյուղական կյանքը Միլլեի ամենասիրելի թեմաներից մեկն էր, և այս կտավը դարձավ հասկեր հավաքողների թեմայի վրա տասնամյա աշխատանքի բարձրակետը։ Լուսաբացին հավաքողներին թույլատրվում էր անցնել դաշտերով և ժողովել հնձիչների թողած հասկերը։ Այս կտավում նկարիչը պատկերել է հավաքողներից երեքին, որոնք խոր խոնարհումով կռացել են գետնին, քանի որ միայն այդպես է հաջողվում ձեռքն առնել հունձից մնացած հասկերը։ Նրանց միջոցով Միլլեն ցույց է տվել ծանր գործողության երեք փուլերը, որոնք կանայք պետք է անդադար կրկնեին. թեքվել, ընտրել ընդավոր հասկերը և նորից շտկվել։ Կանանց ձեռքերի փոքր խրձերը հակադրվում են հետին պլանում երևացող առատ բերքին։ Այնտեղ դեզեր են, ցորենի կապուկներ, սայլ և աշխատանքով զբաղված մի խումբ հնձվորներ։
Նկարիչը կարողացել է ճշգրտորեն հաղորդել շինականների աշխատանքի ողջ ծանրությունը, նրանց չքավորությունը և խոնարհությունը։ Այնուհանդերձ,  ստեղծագործությունը արժանացել է հանրության ու քննադատների տարբեր գնահատականների, ինչը Միլլեին ստիպել է ժամանակավորապես անդրադառնալ գեղջկական կյանքի ավելի բանաստեղծական կողմերին։


== Գրականություն ==
Francesca Petrucci [a cura di], I maestri del naturalismo europeo. Opere di Giuseppe Graziosi, Constantin Meunier, Jean-Françoise Millet, Polistampa, 1998 (ISBN 88-8304-010-4)
Patrizia Foglia, Chiara Gatti, Luigi Martini [a cura di], Il lavoro inciso — Arbeit der Grafik. Capolavori dell’arte grafica da Millet a Vedova — Meisterw   == Հղումներ ==
«Сборщицы колосьев» в базе данных музея Орсе (фр.)
Թավիսուփլեբա (գյուղ)

Թավիսուփլեբա կամ Յաշթխվա (նաև` Յաշթխուա, նախկինում` Սվոբոդա, աբխազ.` Йашҭхәа, վրաց.` თავისუფლება), գյուղ Աբխազիայի Սուխումի շրջանում, Սուխումից 3 կմ հյուսիս։ Գտնվում է ծովի մակարդակից 120 մ բարձրության վրա։


== Բնակչությունը ==
1959 թվականի տվյալներով, գյուղն ուներ 1081 բնակիչ, հիմնականում հայեր և վրացիներ։ 1989 թվականին գյուղում ապրում էր 1842 մարդ, հիմնականում հայեր, վրացիներ և աբխազներ։
Թավիսուփլեբայի գյուղական խորհրդին ենթակա գյուղերի բնակչությունը` 1989 թվականին.

Ներքին Յաշթխվա - 3022 մարդ
Թավիսուփլեբա - 1842 մարդ
Վերին Յաշթխվա - 454 մարդ
Գորանա - 104 մարդ2011 թվականի հաշվառումներով, գյուղական խորհուրդն ուներ 2027 բնակիչ, որից 1739 (85,8%) - հայեր, 172 (8,5%) - աբխազներ, 67 (3,3%) - ռուսներ, 22 (1,1%) - հույներ, 18 (0,9%) - վրացիներ, 2 (0,1%) - ուկրաինացիներ և 7 (0,3%) այլ ազգերի ներկայացուցիչներ։
Բնակիչներն զբաղվում են ծխախոտի, թեյի, եգիպտացորենի, ցիտրուսային կուլտուրաների մշակությամբ, այգեգործությամբ, մեղվաբուծությամբ, անասնապահությամբ և շերամապահությամբ։ Գյուղն ուներ հայկական և վրացական միջնակարգ դպրոցներ, գրադարան և բուժկայան։
Հայերը եկել են Տրապիզոնի շրջակայքի գյուղերից` 1889 թվականին։


== Ծանոթագրություններ ==
Ֆուձի

Ֆուձի|富士市|Ֆուձի-սի}}, հատուկ քաղաքի կարգավիճակ ունեցող բնակավայր Ճապոնիայում։ Ընկած է Հոնսյու կղզում՝ Թյուբու տարածաշրջանի Սիձուոկա պրեֆեկտուրայում, Խաղաղ օվկիանոսի Սուրուգա ծոցի և Ֆուձի գետի ափերին։ Սահմանակից է Սիձուոկա, Ֆուձինոմիա, Նումաձու, Սուսոնո, Գոտեմբա քաղաքներին և  Նագաիձումի ավանին։ Քաղաքի սահմաններում է գտնվում նաև Ճապոնիայի նշանավոր Ֆուձիյամա սարի որոշ հատվածը։ Բնակավայրն ընդհանուր առմամբ զբաղեցնում է 244,95 քառակուսի կիլոմետր տարածք։
Ֆուձիում գործում է ավտոբաղադրիչներ արտադրող Jatco ընկերությունը։


== Ժողովրդագրություն ==
2019 թվականի դեկտեմբերի 1-ի տվյալներով քաղաքի բնակչության թվաքանակը եղել է 245.015, տնային տնտեսությունների թիվը՝ 106.087։ Բնակչության միջին խտությունը կազմել է 1.000 մարդ/ կմ2։ Բնակչության թվով Ֆուձին երրորդ տեղն է զբաղեցնում Սիձուոկա պրեֆեկտուրայում։
Ճապոնիայում անցկացված մարդահամարների տվյալների համաձայն՝ քաղաքի բնակչությունը վերջին 50 տարիներին շարունակաբար աճել է<։


== Խորհրդանիշեր ==
Քաղաքի խորհրդանշական ծառը համարվում է կամֆորայի ծառը, ծաղիկը՝ վարդը։


== Քույր քաղաք ==
 ԱՄՆ - Օշնսայդ, Կալիֆոռնիա


== Կլիմա ==
Ֆուձիի կլիման բնորոշվում է շոգ ու խոնավ ամառներով և համեմատաբար մեղմ ձմեռներով (Köppen climate classification-ի դասակարգմամբ՝ Cfa)։ Տարեկան միջին ջերմաստիճանը՝ 16.2 °C։ Տեղումերի տարեկան միջին քանակը՝ 2.159.1 մմ (ընդ որում՝ ամենախոնավ ամիսը սեպտեմբերն է)։ Ամենաշոգ ամիսը օգոստոսն է, որի միջին ջերմաստիճանը կազմում է մոտավորապես 27.0 °C, ամենացուրտը՝ հունվարը - 5.8 °C։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Официальный сайт(ճապոներեն)
Դուդուկալով (Եգորլիկսկի շրջան)

Դուդուկալով (ռուս.՝ Дудукалов), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Օբյեդենյոնի գյուղական համայնքի կազմի մեջ։
Տուրեյա (այլ կիրառումներ)

Տուրեյա, կարող է վերաբերել՝

Տուրեյա - գետ Ռուսաստանում, հոսում է Կալուգայի մարզում։ Գետաբերանը տեղակայված է Մեծ Նիգվա գետի աջ ափին՝ 4,1 կմ հեռավորության վրա
Տուրեյա - գյուղ Ռուսաստանի Պսկովի մարզի Ստրուգոկրասնենսկի շրջանի կազմում
Արմենիկում

Արմենիկում, Armenicum դեղամիջոց, որը ստեղծվել է Հայաստանում 1998 թվականին։ Հայտագործողների պնդմամ այս դեղամիջոցը արդյունավետ է ՄԻԱՎ-ի բուժման համար և այլ ուրիշ հիվանդությունների համար։ Ոչ մի տեսակի վերահսկվող կլինիկական հետազոտություններ չեն հրապարակվել Արմենիկումի մասին։ Հայաստանից դուրս բնակվող ՄԻԱՎ-ի փորձագետների մեծամասնությունը չի ընդունում  դեղամիջոցի արդյունավետությունը.


== Պատմություն ==
Դեղամիջոցի մասին առաջին անգամ հրապարակվել է 1998 թվականին, ստեղծողները անվանել էին այն «ՄԻԱՎ-ի բուժման հեղափոխական միջոց», որը անմիջապես հետաքրքրություն էր առաջացրել Հայաստանի բարձրաստիճան պաշտոնյաների շրջապատում։ Սկզբնական ֆինանսական աջակցությունը նրանք ստացել են Հայաստանւ օետանվտանգության նախարարությունից, որը հույս ուներ զարգացնելու դեղամիջոցի գիտական հետազոտությունները։ Արմենիկումի հնարավորությունները երկրում բերեցին բուռն արձագանքներ։
.Ինչպես հայտնել էին որոշ թերթեր 1999 թվականին, գործարարները գնում էին անշարժ գույք երկրում, որպեսզի վարձով տան Հայաստան բուժվելու մեկնող մարդկանց։  Սակայն 2008 թվականի նոյեմբերի տվյալներով դեղամիջոցը ձեռք են երել ընդամենը  800 մարդ` Հայաստանի կառավարության ամենամյա ֆինանսավորմամբ յուրաքանչյուր հիվանդին 6000$ հաշվով:. Դեղամիջոցի կլինիկական ուսումնասիրությունները (1998-2000 թվականների) անցկացվում էին Երևան քաղաքի Առաջին ինֆեկցիոն հիվանդանոցի վերակենդանացման և  ինտենսիվ թերապիայի բաժանմունքում:1994-2000 թվականներին Բաժանմունքի ղեկավարն էր բ.գ.թ. Պյոտր յվովիչ Արտիշևը։
Կլինիկական հետազոտությունների 2А փուլում հայտարարվեց դեղամիջոցի լավ դյուրատարություն, անցանկալի կողմնակի ազդեցությունների որոշված ուղղվածությունները, շատ փոքր մաս են կազմում։ Լաբորատոր ախտորոշման հետազոտական թեստերը տեղի էին ունեցել «Պռոմ Թեստ» լաբորոտորիայում։ Այդ ժամանակ և մինչև իր կյանքի վերջ գիտական ղեկավարը եղել է ամբիոնի վարիչ Լևոն Մկրտիչի Մխիթարյանը։ Ընդհանուր ղեկավարումը դրված էր հանրապետական դեղագիտական գործակալության տնօրեն Էմիլ Գաբրիելյանի վրա, ով մինչ այդ եղել է ՀԽՍՀ-ի առողջապահության նախարարը։
Հետագայում ստեղծվել է «Արմենիկում» ՓԲԸ-ն Ինֆեկցիոն հիվանդանոցի կորպուսների հիման վրա։ Վերանորոգված տարածքները անվանափոխվեցին «Արմենիկում» բժշկական կենտրոնի, որը ամբողջությամ զբաղվում էր ՄԻԱՎ-ի բուժմամբ։ Եւ աշխատում էր պետպատվերով։
1999 թվականին «Комсомольская правда» թերթը հրապարակել էր 22 ամյա Միավակիր Նիկոլայ Կոլեսնիկովի բուժման մասին, ով համաձայնել էր փորձարկել իր վրա նոր դեղամիջոցը։ Դեղամիջոցի հայ ուսումնասիրողները պնդում էին, որ Նիկոլայը ամբողջությամբ բուժվել է, սակայն հետագայում այդ պնդումները հերքվեցին։ 2004 թվականի դեկտեմբերի 25-ին Նիկոլայը մահացավ ցրտահարությունից Կալինինգրադի հիվանդանոցի պատշգամբում:.


== Նկարագրություն ==
Արմենիկումի գլխավոր բաղադրիչը եղել է յոդը` ընդհանուր անտիսեպտիկ։ Ստեղծողների հավստմամբ, դեղամիջոցը պարունակել է նաև դեկստրին, սպիրտ, նատրիում, կալիում, լիցիի կատիոններ և քլորի անիոններ։ դեղամիջոցը նկարագրվում էր որպես կապտամանուշակագույն հեղոււկ  յուրահատուկ հոտով, նարնջագույն ապակե 20 մլ-անոց ամանով, փակված ռեզինե խցանով և ալյումինե կափարիչով։ Կլինիկական ուսումնասիրությունների գործընթացում դեղը ստանում էին ներերակային,կաթիլային ճանապարհով, ջրի հետ խառնած։


== Ծանոթագրություններ ==
Գալիպոլի

Անվան այլ կիրառումների համար տե՛ս՝ Գալիպոլի (այլ կիրառումներ)Գալիպոլի (Գալիպոլիի թերակղզի թուրքերեն՝ Gelibolu, հուն․՝ Καλλίπολις, հնում՝ Թրակիական Խերսոնես), թերակղզի ներկայիս Թուրքիայի եվրոպական հատվածում։ Գտնվում է Էգեյան ծովի և Դարդանելի նեղուցի միջև։ Երկարությունը մոտ 90 կմ է, լայնությունը՝ մինչև 20 կմ, իսկ բարձրությունը՝ 420 մ։ Անվանումը ծագում է հունարեն "Καλλίπολις" (Կալլիպոլիս) բառից, որ նշանակում է «գեղեցիկ քաղաք»։ Անտիկ շրջանում հայտնի էր Թրակյան Խերսոնես (լատ.՝ Chersonesus Thracica, հուն․՝ Θρακική Χερσόνησος) անվամբ։
Պլեսա

Պլեսա (գերմ.՝ Plessa), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 2887 մարդ (ըստ 2010 թվականի դեկտեմբերի 31-ի) Տարածքը կազմում է 52,42 կմ²։ Պաշտոնական կոդ՝ 12 0 62 372։
Քաղաքը բաժանված է 2 գյուղական շրջանների։


== Ժողովրդագրություն ==


== Ծանոթագրություններ ==


== Արտաքին հղումներ ==
Պաշտոնական էջ
Սոլմրաս

Սոլմրաս  (ռուս.՝ Сольмрас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անի Պետրոսյան

Անի Պետրոսյան (սեպտեմբերի 29, 1981(1981-09-29), Լենինական, Հայկական ԽՍՀ, ԽՍՀՄ), հայ դերասանուհի։


== Կենսագրություն ==
Ծնվել է 1981 թ. սեպտեմբերի 29-ին, Լենինականում (այժմ՝ Գյումրի)։ Սովորել է տեղի Բայրոնի անվան թիվ 20 միջնակարգ դպրոցում։ Երկրաշարժից հետո տեղափոխվել է Մոսկվա, որտեղ շարունակել է ուսումը։ 10-րդ դասարանից վերադարձել և ավարտել է Գյումրիի դպրոցը ու տեղափոխվել Երևան։ Սովորել է լրագրություն, սակայն կիսատ թողելով, ընդունվել է Երևանի Համո Բեկնազարյանի անվան թատերական ստուդիա, որից հետո՝ Երևանի թատրոնի և կինոյի պետական ինստիտուտ։ 2004 թվականից աշխատում է Երևանի Գաբրիել Սունդուկյանի անվան ազգային ակադեմիական թատրոնում՝ որպես դերասանուհի։


== Ներկայացումներ ==
Ս.Քեյնի` «Փսիխոզ 4:48»
Ա. Օստրովսկիի «Ամպրոպ»
Գ. Լորկայի «Բերնարդա Ալբան և նրա աղջիկները»
Գ. Սունդուկյանի «Պատվի համար»
Ռ. Մարուխյանի «Եղեգնուհի»
Ա.Պետրոսյանի «Ես մի ծառ եմ ծիրանի»
Ջ. Սելինջերի «Մի լքիր ինձ»
Պ. Տուրրինիի «Առնետաորս»
Կեն Կիզիի «Թռիչք կկվի բնի վրայով»
«Երբ մշուշը ցրվեց»


== Ֆիլմագրություն ==


== Ծանոթագրություններ ==


== Արտաքին հղումներ ==
«Դեռ չեմ հանդիպել, հնարավոր է, երբեք էլ չհանդիպեմ իմ տղամարդուն». Անի Պետրոսյանը՝ անձնական կյանքի, ձեռքբերումների ու առաջարկների պակաս չունենալու մասին Archived 2019-10-14 at the Wayback Machine.
«Իրենք իրենց գալիս կպնում են ինձ:)». Անի Պետրոսյան
«Այդ տեսարանն, իսկապես, լացելով խաղաց». Անի Պետրոսյանը «Թղթե երազանք»-ում իր դերի, էկրանային որդու եւ նրա հետ ամենահուզիչ դրվագներից մեկի մասին
«Շատ հետաքրքիր ու ծիծաղաշարժ նախագիծ է». Անի Պետրոսյանը՝ նոր դերերի մասին Archived 2017-12-06 at the Wayback Machine.
Մայրս, չհասած դպրոց, տեսնում է այն մասնաշենքը, որտեղ ես դասի պիտի լինեի ու տեսնելով այն գետնին հավասարված` ծնկները ծալվում են. Անի Պետրոսյան Archived 2017-12-06 at the Wayback Machine.
Ճակատագրական կետը հորս մահն էր. Անի Պետրոսյանն անկեղծանում է Archived 2017-12-06 at the Wayback Machine.
Անի Պետրոսյանը՝ «Խոպանի տեսություն» սիթքոմի, նոր գեղարվեստական ֆիլմի ու ապագա ծրագրերի մասին Archived 2017-12-06 at the Wayback Machine.
Անի Պետրոսյան.“Հետաքրքիր է` որն է լինելու իմ անձի շուրջ հաջորդ հորինվածքը”
Պատրաստ չեմ մայրանալու. Անի Պետրոսյան (ֆոտո)
Դերասանուհի Անի Պետրոսյանը փնտրում է Վլադիմիր Վիսոցկու եւ Սերգեյ Եսենինի «խառնուրդին»
Անի Պետրոսյան. «Ինձ քննադատողներին ցանկանում եմ անձնական երջանկություն մաղթել։ Որպեսզի սերիալ դիտելու ժամանակ չունենան»
Ամեն ոք իր կեղտոտ ոտքերով դատարկ գլխով հայտարարում է, թե ինքն էլ է դերասան Archived 2019-09-04 at the Wayback Machine.
Անի Պետրոսյան. “Ինչքան էլ ինձ գումար տան, կրկնվելու ցանկություն չունեմ”
Բոլշայա Պոգորելկա (գյուղ, Սեմյոնովսկի շրջան)

Բոլշայա Պոգորելկա (ռուս.՝ Большая Погорелка), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրուժկովո (գյուղ, Պերեսլավսկի շրջան)

Կրուժկովո (ռուս.՝ Кружково), գյուղ Ռուսաստանի Յարոսլավլի մարզի Պերեսլավսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոստանդիանոս Ա Մեծ

Կոստանդիանոս Ա Մեծ (լատիներեն անունն ամբողջությամբ՝ լատ.՝ Flavius Valerius Aurelius Constantinus, փետրվարի 27, 274, Նիշ, Moesia Superior, Հռոմեական կայսրություն - մայիսի 22, 337, Նիկոմեդիա, Bithynia et Pontus, Հռոմեական կայսրություն), Հռոմի կայսր։
Հոր մահից հետո՝ 306 թվականին, զորքի կողմից հռչակվել է «օգոստոս», 312 թվականին Մուլվիյան կամրջի մոտ Մակսենտիոսի և 323 թվականին Լիկիանոսի նկատմամբ տարած հաղթանակներից հետո դարձել է Հռոմեական կայսրության միանձնյա տիրակալ։ 313 թվականին Միլանի հրովարտակով թույլատրել է քրիստոնեական դավանանքը, իսկ հետագայում սկսել է բացահայտորեն հովանավորել քրիստոնեությանը։ 330 թվականին պետության մայրաքաղաքը տեղափոխել է Կոստանդնուպոլիս, իրականացրել պետական կառավարման համակարգի բարեփոխումներ։ Վախճանվել է 337 թվականին՝ մահվան մահճին ընդունելով քրիստոնեական մկրտությունը։ Կոստանդիանոս կայսրը մի շարք քրիստոնեական եկեղեցիների, այդ թվում նաև Հայ առաքելական եկեղեցու կողմից դասվել է սրբերի շարքը։
Հայ միջնադարյան մատենագրության մեջ Կոստանդիանոս Ա կայսրը հայտնի է հիմնականում Եվսեբիոս Կեսարացու «Եկեղեցական պատմության» և բյուզանդական պատմիչների տվյալներով։ Ագաթանգեղոսը և Մովսես Խորենացին հաղորդում են կայսեր և Հայոց արքա Տրդատի կապերի մասին։


== Ծանոթագրություններ ==


== Արտաքին հղումներ ==
Սբ.Կոստանդիանոս կայսեր և նրա մոր՝ Հեղինեի հիշատակության օրը Հայ առաքելական եկեղեցում Archived 2018-08-08 at the Wayback Machine.
Կորյատկա

Կորյատկա (ռուս.՝ Корятка), գետ Կամչատկա թերակղզի, Ռուսաստանում։ Հոսում է Բիստրինսկի շրջանում և Կամչատկայի երկրամասում։ Գետի երկարությունը 31 կմ։ Թափվում է Կամչատկա գետի ձախ ափին՝ 211 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000015929


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամսար

Անվան այլ կիրառումների համար տե՛ս՝ Կամսար (այլ կիրառումներ)Կամսար կամ Փորթ Կամսար(ֆր.՝ Kamsar), քաղաք Գվինեա պետության հյուսիսարևմուտքում։ Գտնվում է Բոկե շրջանի Բոկե պրեֆեկտուրայում։ Բնակչությունը կազմել է 113,108 մարդ՝ 2008 թվականի տվյալներով։ Գվինեայի մեծությամբ 8-րդ քաղաքն է։
Արկադի Աբազա

Արկադի Աբազա (ռուս.՝ Абаза, Аркадий Максимович, հուլիսի 30 (օգոստոսի 11), 1843, Sudzhansky Uyezd, Կուրսկի նահանգ, Ռուսական կայսրություն - հունվարի 3 (16), 1915, Կուրսկ, Ռուսական կայսրություն), ռուս կոմպոզիտոր, դաշնակահար, մանկավարժ, երաժշտական-հասարակական գործիչ, եղել է Կուրսկի նահանգի համակարգված երաժշտական կրթության հիմնադիրներից մեկը։


== Կենսագրություն ==
Ծագում է մոլդովացի պալատականների ընտանիքից։ Հայրը Մաքսիմ Աբազան է, մայրը` Նատալյա Լյալինան։ Ունեցել է երեք ավագ եղբայր. Ալեքսանդրը, որը ծնվել է 1835 թվականի մարտի 14-ին, Իվանը, որը ծնվել է 1836 թվականի փետրվարի 24-ին և Եվգենին, որը ծնվել է 1837 թվականի օգոստոսի 18-ին։
Ավարտել է Ռուսաստանի երաժշտական միության Խարկովի երաժշտական ուսումնարանը, հետո ավարտել է Սանկտ Պետերբուրգի կոնսերվատորիայի` Ալեքսանդր Դրեյշոկի ֆոտոպիայի դասարանը և Կամիլո Էվերարդիի վոկալի դասարանը։ Կատարելագործվել է Գերմանիայում, Հանս ֆոն Բյուլովի մոտ։
1877 թվականին Աբազան երաժշտական դպրոց է  հիմնել Սումիում, դասավանդել է այնտեղ մինչև 1881 թվականը։ 1881 թվականից մինչև իր կյանքի վերջը տնօրինել է երաժշտական դասարաններ Կուրսկ քաղաքում, որոնք ավարտել են ապագա նշանավոր ջութակահարներ Մ. Էրդենկոն, Կ. Դումչևը, էստրադային երգչուհի Ն. Վիննիկովան, կոմպոզիտոր Ն. Ռոսլավեցը։ Նա ղեկավարել է Ռուսական երաժշտական միության դասարաններ, երբ վարպետության դասեր էր տալիս տարբեր երաժշտական դպրոցներում։
Թաղված է Կուրսկ քաղաքի Խերսոնյան գերեզմանատանը։


== Ստեղծագործություններ ==
Խմբագրել է Կուրսկի նահանգի երգերի ձայնագրությունների հրապարակումները։ Նա ակտիվորեն համագործակցել և քարոզել է երաժշտական ​​արվեստը և ստեղծագործությունը մայրաքաղաքային և տեղական մամուլում` պատմելով մեծ կոմպոզիտորների մասին, գրել է երաժշտական ​​գրախոսականներ «Կուրսկի նահանգային տեղեկագրեր» թերթի համար (1889-1908 թվականներ)։
Եղել է ավելի քան 20 ռուսական ռոմանսների (որոնցից շատերն Ա. Կոլցովի բանաստեղծությունների հիման վրա էին), երգչախմբի համար երգերի և ֆորտեպիանոյի համար պիեսների հեղինակ է։


=== Ընտրված ստեղծագործություններ ===
Ռոմանսներ

«Ասես քամին թեքում է ճյուղը»
«Ոչ ոքի չեմ ասի»
«Հոգին տեղից դուրս է գալիս»
«Ծերունու երգը»
«Քո սև աչքերը կործանեցին ինձ»


=== Չորս ձայնից բաղկացած երգչախմբի համար ===
«Հիմն` նվիրված սուրբ եղբայրներ Կյուրեղին և Մեթոդիոսին»


=== Պիեսներ ֆորտեպիանոյի համար ===
Ավելի քան 30


== Ծանոթագրություններ ==


== Գրականություն ==
Брежнева Т. А., Горлинская С. Е. Музыкально-общественная деятельность Аркадия Максимовича Абазы. — Курск: изд-во Курского гос. ун-та, 2004.


== Արտաքին հղումներ ==
«Абаза, Аркадий Максимович»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Бугров Ю.։ «Аркадий Максимович Абаза»։ Курск дореволюционный։ Վերցված է 2013-01-30
Կրեսրոն

Կրեսրոն (ֆր.՝ Cresserons), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1231 մարդ, բնակչության խտությունը` 342.90 մարդ/կմ²։ Բնակավայրը զբաղեցնում է 3.59 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 12 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 841 աշխատունակ (15-64 տարեկան)  բնակիչ, որոնցից ակտիվ էին 609-ը, իսկ ոչ ակտիվները` 232։ Ակտիվության ցուցանիշը կազմում է 72,4 %։ 609 աշխատունակ մարդկանցից աշխատել է 560 անձ (283 տղամարդ և 277 կին)։ Գործազուրկ են եղել 49 անձ (26 տղամարդ և 23 կին)։ 232 անաշխատունակներից 106-ը եղել են աշակերտներ կամ ուսանողներ, 95-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժակ Կալլո

Ժակ Կալլո (ֆր.՝ Jacques Callot 1592[…], Նանսի, Լոթարինգիա - մարտի 25, 1635(1635-03-25), Նանսի, Լոթարինգիա), ֆրանսիացի նկարիչ, օֆորտի վարպետ։ Ստեղծագործել է մաներիզմի ոճով։


== Կենսագրություն ==
Ժակ Կալլոն ծնվել է 1592 կամ 1593 թվականներին Նանսիում՝ Լոթարինգիայի մունետիկ Ժան Կալլոյի բազմանդամ ընտանիքում։ Վաղ մանկությունից շատ է սիրել նկարչություն, փորձել է ընդօրինակել այն ամենը, ինչ տեսել է փողոցում։ 1609 թվականին ոտքով գնացել է Հռոմ, ըստ մի վարկածի՝ թափառական գնչուների հետ։ Սկզբում սովորել է Ֆլորենցիայում, նկարիչ Ռեմիջո Կանտագալայի մոտ, իսկ հետո՝ Հռոմում հայտնի վարպետ Անտոնյո Տեմպեսայի մոտ, որտեղ երիտասարդ նկարիչը յուրացրել է օֆորտի արվեստը։ 1611 թվականից սկսել է աշխատել Ֆլորենցիայում, որտեղ 1612 թվականին սկսել է սովորել Ջուլի Պարիջի արվեստանոցում։ Կալլոյի արվեստը նրան ճանաչվածություն է բերում. ֆրանսիացի նկարիչն աշխատում է Մեդիչիների արքունիքում։ 1617 թվականին Կալլոն հայտնագործում է թթվակայուն լաքի նոր տեսակ, որը թույլ է տալիս էապես փոփոխել ու կատարելագործել տեխնիկական փորագրությունը։
1621 թվականին մահանում է Կալլոյի ֆլորենցիական հովանավորը՝ Կոզիմո II Մեդիչին, և նկարիչը հետ է վերադառնում Ֆրանսիա։ 1627—1629 թվականներին նա ճանապարհորդում է Հոլանդիայում, 1629-1631 թվականներին ապրում է Փարիզում։ Կալլոյի բոլոր ճանապարհորդությունները արձագանք են գտնում նրա ստեղծագործությունների մեջ. նա պատկերում է Լոթարինգիայի, Իտալիայի, Ֆրանսիայի մարդկանց դեմքեր և կերպարներ, ստեղծում է զինվորականների, կրկեսի դերասանների, մուրացկանների, դերասանների և այլ մարդկանց դիմանկարներ։
Լյուդովիկոս 13-րդը նրան բարձր վարձատրվող աշխատանք է առաջարկում, բայց նկարիչը հրաժարվում է (ըստ մի վարկածի՝ նա որպես հայրենասեր լոթարինգացի, չի կարողանում ներել թագավորին այն փաստը, որ Ռիշելյեի զորքերն այդ ժամանակ պաշարել էին հերցոգությունը)։
Կալլոն մահացել է 1635 թվականի մարտի 28-ին ծննդավայր Նանսիում։
Նրա ազգականն է եղել Կլոդ Կալոն (մոտ 1620-1687)՝ երեք լեհական թագավորների՝ Յան 2-րդ Կազմիր, Միխայել Կորիբուտ Վիշնեևցկի և Յան 3-րդ Սոբեսկին պալատական նկարիչը։


== Ստեղծագործություններ ==
«Պատերազմի մեծ աղետները» շարք
«Իտալական թատրոնի կերպարներ» շարք
«Քմահաճույք» 1617, 1613 շարք
«Բալլի» 1622 շարք
«Անառակ որդու կյանքը» շարք
«Գոբբի» շարք
«Ամիսներ» շարք
«Գնչուներ» շարքը
«Լոթարինգյան ազնվականություն» շարք
«Մուրացկաններ» շարք
«Երեք Պանտալոն» շարք
«10 իտալական բնապատկեր» շարք


== Ճանաչում ==
Կալլոյի ստեղծագործությունները չափազանց հայտնի էր ռոմանտիկների շրջանում, նրա ոճի «ֆանտազիաների» մասին գրել են Հոֆմանը, Ա. Բեռտրանը և ուրիշները։


== Ծանոթագրություններ ==


== Հղումներ ==
Ժակ Կալլո Նկարներ և կենսագրություն
Վ. Ն. Պրոկոֆևը Ժակ Կալլոյի կյանք և գործունեության վերաբերյալ. Ժակ Կալլոյի փորագրանկարները և գծանկարները
Ժակ Կալլոյի 18 գծանկարներ «Պատերազմի մեծ աղետները» շարքից
Ջոն Գրիշեմ

Ջոն Ռեյ Գրիշեմ, Կրտ. (փետրվարի 8, 1955(1955-02-08)[…], Ջոնսբորո, Արկանզաս, ԱՄՆ), ամերիկացի գրող, փաստաբան, քաղաքական գործիչ և ակտիվիստ, որ հայտնի է իր հանրաճանաչ իրավաբանական թրիլերներով։ Նրա գրքերը թարգմանված են 42 լեզուներով։
Ջոն Գրիշեմը ավարտել է Միսիսիպիի պետական համալսարանը։ 1981 թվականին նա ընդունվում է Միսիսիպիի իրավաբանական դպրոց համալսարանը։ Նա քրեական իրավաբանի պրակտիկա էր վարում մոտ տասը տարի և ծառայում էր Ներկայացուցիչների պալատում 1984 թվականի հունվարից մինչև 1990 թվականի սեպտեմբեր։ Նա իր առաջին "Սպանելու ժամանակը" վեպը սկսեց 1984 թվականին, որը հրատարակվեց 1989 թվականի հունիսին։
2012 թվականին արդեն, նրա գրքերը աշխարհով մեկ վաճառվել էին ավելի քան 275 միլիոն օրինակ։  Գրիշեմը Galaxy British Book մրցանակի հաղթող է, նա երեք հեղինակներից մեկն է, ում գրքի առաջին հրատարակությունը վաճառվել է 2 միլիոն օրինակ։
Գրիշեմի առաջին Ֆիրմա (1991) բեստսելլերը վաճառվեց ավելի քան յոթ միլիոն օրինակ։ 1993 թվականին համանուն անվանմամբ ֆիլմ նկարահանվեց, Թոմ Քրուզը գլխավոր դերում, իսկ 2012 թվականին հեռուստասերիալ թողարկվեց, որ շարունակում է փաստաբան Միտչել Մակդիրի և նրա ընտանիքի պատմությունը ֆիլմի և վեպի իրադարձություններից 10 տարի անց։ Նրա վեպերից ութը նույնպես փոխարկվել են խաղարկային ֆիլմերի՝  The Chamber, The Client, A Painted House, The Pelican Brief, Skipping Christmas, The Rainmaker, The Runaway Jury, and A Time to Kill. Նրա գրքերը թարգմանված են աշխարհի 42 լեզուներով։.


== Ծանոթագրություններ ==
(462) Էրիֆիլա

(462) Էրիֆիլա (անգլ.՝ Eriphyla), աստերոիդ աստերոիդների հիմնական գոտում։ Հայտնաբերվել է 1900 թվականի հոկտեմբերի 22-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,873449 ա. մ., առավելագույնը մոտենում է 2,6321 ա. մ. հեռավորության վրա և հեռանում 3,1148 ա. մ.։ Արեգակի շուրջ մեկ ամբողջական պտույտ է կատարում 1779,11 երկրային օրվա ընթացքում, իր ուղեծրով շարժվելով միջինում 0,202348 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,19° անկյուն։
Էրիֆիլա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(462) Էրիֆիլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դուբրովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка, բաշկիրերեն՝ Дубровка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 151 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարապետ Մինասյան

Անվան այլ կիրառումների համար տե՛ս՝ Կարո Մինասյան (այլ կիրառումներ)Կարապետ (Կարո) Հարությունի Մինասյան (մարտի 22, 1908(1908-03-22), Կարս, Կարսի մարզ, Կովկասյան երկրամաս, Ռուսական կայսրություն - հունվարի 24, 1966(1966-01-24), Երևան, Հայկական ԽՍՀ, ԽՍՀՄ), հայ բեմանկարիչ։ ՀԽՍՀ արվեստի վաստակավոր գործիչ (1956)։


== Կենսագրություն ==
Սովորել է Թիֆլիսի գեղարվեստի ակադեմիայում (1925-1929) և Լենինգրադի գեղանկարչության, քանդակագործության և ճարտարապետության ինստիտուտում (1931-1936)։ 1936-1938 թվականներին աշխատել է Լենինականի դրամատիկական թատրոնում (գլխավոր նկարիչ), 1938-1944 թվականներին՝ Երևանի Ստանիսլավսկու անվան ռուսական թատրոնում, հայրենական մեծ պատերազմից հետո՝ Երևանի Գաբրիել Սունդուկյանի անվան դրամատիկական ու Ալեքսանդր Սպենդիարյանի անվան օպերայի և բալետի թատրոններում։ Մինասյանի ստեղծագործություններին բնորոշ է ծավալատարածական լուծումը, բեմական գործողության բովանդակությանը համահնչուն միջավայրի արտահայտիչ մեկնաբանումը։
Ձևավորել է բազմաթիվ ներկայացումներ՝ Վիլյամ Շեքսպիրի «Վենետիկի վաճառականը» կատակերգությունը (1940), Շառլ Գունոյի «Ռոմեո և Ջուլիետ» (1955), Արմեն Տիգրանյանի «Դավիթ Բեկ» (1952) օպերաները, Գրիգոր Եղիազարյանի «Սևան» բալետը (1956) և այլն։ Ստեղծագործել է նաև հաստոցային դիմանկարչության բնագավառում։


== Ցուցահանդեսներ ==
1960 թվականին անհատական ցուցահանդես է ունեցել Երևանում։


== Ծանոթագրություններ ==
Սկամբոլ

Սկամբոլ, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ստարայա Կաչեևկա

Ստարայա Կաչեևկա (ռուս.՝ Старая Качеевка), գյուղ Ռուսաստանի Մորդովիա հանրապետության Տենգուշևսկի շրջանի կազմում։
Բնակչությունը 2005 թվականին գրանցված տվյալներով կազմում էր 353 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելենա Ռափի սպանություն

Ելենա Ռափի սպանություն, ահաբեկչական գործողություն, որը տեղի է ունեցել 1992 թվականի մայիսի 24-ին Բաթ Յամ քաղաքի առափնյա հատվածում, երբ պաղեստինցի ահաբեկիչը սպանել էր Ելենա Ռափ անունով մի աղջկա։ Այդ ահաբեկչությունը բեկումնային դարձավ 1990-ականների սկզբին Իսրայելն ընդգրկած նման իրադարձությունների շարքում և թուլացրեց քաղաքացիների պաշտպանվածության զգացումը, ինչպես նաև ազդեց պետության քաղաքական համակարգի վրա։


== Իրադարձությունների պատմություն ==

Առավոտյան ժամը 7:30-ի սահմաններում պաղեստինցի 18-ամյա արաբ Ֆուադ Աբդ Էլ Հանի էլ Օմրին դանակով սպանել է Ելենա Ռափին՝ 15,5 տարեկան աղջիկ, Բաթ Յամի Բեն-Գուրիոն և Ժաբոտինսկի փողոցների խաչմերուկում, երբ նա գնում էր ավտոբուսի կանգառ՝ դպրոց գնալու համար։ Այս ահաբեկչության պատասխանատվությունը ստանձնել է Պաղեստինյան Իսլամական ջիհադ կազմակերպությունը։ Այդ ահաբեկչությունը նաև նրա ղեկավարի՝ Ֆաթհի Շկակիի ոչնչացման պատճառներից մեկն է դարձել 1995 թվականին։
Ահաբեկչության հետևանքով քաղաքի փողոցներում անկարգություններ են սկսվել։ Ոստիկանությունն արձագանքել է դրանց թույլ և զգուշությամբ, կորցրել է վերահսկողությունը իրադարձությունների և դեպքի վայրից հետ է կանչել ոստիկաններին։ Անկարգությունները շարունակվել են երեք օր անընդմեջ՝ առանց էական խոչընդոտների, ինչի հետևանքով մեծ վնաս է հասցվել ունեցվածքին և տուժել է մի քանի մարդ, որոնց արտաքինը խուլիգաններին թվացել է արաբականի նման։ Անկարգությունների հրահրողների թվում էր նաև ծայրահեղ ճիշտ քաղաքական գործիչ Բարուխ Մարզելը, ով ավելի ուշ դատապարտվել էր և այդ իրադարձություններին մասնակցելու համար 8 ամիս պայմանական ազատազրկման էր դատապարտվել։
Ելենա Ռափ անունով կոչվել են դպրոցի բակը, Բեն-Շեմենի անտառում կայանատեղին, 2009 թվականի մարտի 18-ին բացվել է Ելենա Ռափի անվան հուշահամալիր և ահաբեկչության զոհերի հիշատակին։ Նրա հիշատակին շտապօգնության մեքենա է նվիրվել։
Ելենայի հայրը՝ Զեև Ռափը, իր կյանքը նվիրել է դստեր հիշատակի հավերժացմանը և հասարակական գործունեությանը՝ դառնալով «Ահաբեկչությունից տուժածների կազմակերպության» ղեկավարը։
2011 թվականի հոկտեմբերին Ելենայի մարդասպանը ազատ էր արձակվել բանտից Գիլադ Շալիթի ազատ արձակման գործարքի շրջանակներում։


== Ծանոթագրություններ ==


== Արտաքին հղումներ ==
Bergman R. The secret war with Iran p. 215
17 שנות מאבק וגן הנצחה אחד Archived 2016-05-08 at the Wayback Machine. (եբրայերեն) («17 лет борьбы и один мемориальный парк»)
Մումի տրոլլներ

Մումի տրոլլներ (ռուս.՝ Муми-тролли), խորհրդային տիկնիկային մուլտֆիլմերի շարք, որը ստեղծվել է «Մուլտտելեֆիլմ» («Էկրան» ստեղծագործական միություն) ստուդիայում։
Մուլտֆիլմերը նկարահանվել են ըստ Տուվե Յանսոնի «Մումի տրոլլը և գիսաստղը» պատմվածքի մոտիվների։
Կազմված է 3 ֆիլմերից`

Ֆիլմ 1` «Մումի տրոլլը և ուրիշները» (1978 թվական) / 20 րոպե, 15 վայրկյան / տիկնիկային
Ֆիլմ 2` «Մումի տրոլլն ու գիսաստղը» (1978 թվական) / 17 րոպե, 2 վայրկյան / տիկնիկային
Ֆիլմ 3` «Մումի տրոլլն ու գիսաստղը։ Ճանապարհ դեպի տուն» (1978 թվական) / 18 րոպե, 22 վայրկյան / տիկնիկային


== Հեղինակներ ==
Ռեժիսորne8` Աիդա Զյաբլիկովա (1), Նինա Շորինա (2, 3)
Սցենարի հեղինակ` Լյուդմիլա Պետրուշևսկայա` Ա. Ալտաև կեղծանվամբ (1, 2, 3)
Բեմադրող նկարիչ` Իննա Վորոբյովա (1), Լյուդմիլա Տանասենկո (2, 3)
Օպերատոր` Լեոնարդ Կոլվինկովսկի (1, 2), Վ.Վենեդիկտոր (3)
Կոմպոզիտոր` Ալեքսեյ Ռիբնիկով (1, 2, 3)
Հնչյունային օպերատոր` Վիտալի Ազարովսկի (1, 3), Նելլի Կուդրինա (2)
Երգի տեքստի հեղինակ` Լյուդմիլա Պետրուշևսկայա (1, 2, 3)
Խմբագիր` Վալերիյա Կոնովալովա (1, 2, 3)
Նկարիչ-մուլտիպլիկատորներ` Ա. Գրիշկո, Վ. Կադուխին, Օ. Դեգտյարևա
Մոնտաժող` Լ. Ռուբան (1, 3), Մ. Տրուսովա (2)


== Դերերը հնչյունավորել են ==
Զինովի Գերդտ` Մումի տրոլլ, Մումի հայրիկ, տան ոգի, Մորրա  Օնդատր, Սնուսմումրիկ (2, 3), աստղագետ, հեղինակի տեքստ
Օլգա Գոբզեևա` Սնիֆֆ
Ռինա Զելյոնայա` Մումի մայրիկ (լուսագրերում նշված չէ)
Զինաիդա Նարիշկինա (1)` Ֆրյոկեն Սնորկ, Վիֆսլա, Տոֆսլա
Յուրի Յակովլև` Սնուսմումրիկ (1)


== Ցուցահանդեսներ ==
«Իզվեստիա»` «Ումկա», «Մումի տրոլլներ», «Վինի Թուխը և բոլոր-բոլորը», անիմացիոն հերոսների ցուցահանդեսում ներկայացվել են ցուցանմուշներ։ Ալեքսանդրա Սոպովա, 10/28/2012:
«Մեծ քաղաք», կինոյի թանգարան։ Սրահ 5` մուլտֆիլմեր։


== Տես նաև ==
«Մումի դոլ (մուլտֆիլմերի շարք)» (ռեժիսոր` Անատոլի Ալյաշև)


== Ծանոթագրություններ ==


== Աղբյուրներ ==
Сергей Капков Энциклопедия отечественной мультипликации. — М.: Алгоритм, 2006. — С. 513. — 816 с. — 3 000 экз. — ISBN 5-9265-0319-4


== Արտաքին հղումներ ==
Mumi-troll i drugie(անգլ.) ֆիլմը Internet Movie Database կայքում
Mumi-troll i kometa(անգլ.) ֆիլմը Internet Movie Database կայքում
Mumi-troll i kometa: Put domoy(անգլ.) ֆիլմը Internet Movie Database կայքում
Муми-тролль и другие մուլտֆիլմը «Անիմատոր.ռու» կայքում
Муми-тролль и комета մուլտֆիլմը «Անիմատոր.ռու» կայքում
Муми-тролль и комета. Путь домой մուլտֆիլմը «Անիմատոր.ռու» կայքում
«Муми-тролль и комета» «Հայրենական կինոյի հանրագիտարան» կայքում
«Մումի տրոլլները և մյուսները» «Հայրենական կինոյի հանրագիտարան» կայքում
«ԷԿՐԱՆ» ստեղծագործական միություն
Կուպերտինո (քաղաք, ԱՄՆ)

Կուպերտինո  (անգլ.՝ Cupertino, МФА: [ˌkuːpərˈtiːnoʊ]), քաղաք Կալիֆոռնիայի Սանտա Կլարա շրջանում։ Գտնվում է Սան Խոսեից մոտավորապես 20կմ և Սան Ֆրանցիսկոյից 75կմ հեռավորության վրա։ Բնակչության թիվը կազմում է 61 հազար մարդ (2019)։ Կուպերտինոն Սիլիկոնյան հովտի քաղաքներից մեկն է։


== Աշխարհագրություն ==
Կուպերտինոն հյուսիսից սահմանակից է Սանիվեյլին, հյուսիս-արևելքից՝ Սանտա Կլարային, արևելքից և հարավ-արևելքից՝ Սան Խոսեին, հարավից՝ Սարատոգային, իսկ հարավ-արևմուտքից՝ Սանտա Կրուզ ժայռերին։ Կուպերտինոն ավելի մոտ է ժայռերին, քան Սան Ֆրանցիսկոյի ծովախորշին, որի երկայնքով հիմնականում կենտրոնացած են Սիլիկոնյան հովտի բիզնեսի սիրտը կազմող տեխնոլոգիական ընկերությունների գրասենյակները։


== Ժողովրդագրություն ==
Պատմականորեն Կուպերտինոն (Սան Ֆրանցիսկոյի Չայնաթաունի հետ) եղել է Չինաստանից արտագաղթողների կենտրոն։ Ներկայումս ևս ասիական ծագում ունեցող բնակիչների մասնաբաժինը  գերազանցում է 60%-ը։


== Կրթություն ==
Կուպերտինոյում են գտնվում մի շարք խոշոր ՏՏ ընկերությունների գլխամասային գրասենյակները, այդ թվում՝ «Apple» և «Symantec» և այլն։ Այստեղ են գտնվում նաև Սան Ֆրանցիսկոյի ծովախորշի լավագույն դպրոցները (օրինակ՝ Monta Vista, Lynbrook, Homestead и Cupertino High)։ Առաջին երկուսը Կալիֆոռնիայի լավագույն դպրոցներից են ընդհանրապես։ Այս հանգամանքը գրավում է բարձր եկամուտ ունեցող ընտանիքներին, որոնք փորձում են լավագույն կրթություն տալ իրենց երեխաներին։
Կուպերտինոյում է գտնվում նաև Դե Անզի քոլեջը, որը պատրաստում է մոտ 22 000 ուսանողի, ինչպես նաև կորպորատիվ վերապատրաստման կենտրոն է Apple-ի աշխատակիցների համար։ 


== Տեղանուն ==
Կուպերտինոն անվանվել է Արոյո Սան Խոսե դե Կուպերտինո վտակի, ներկայումս՝ Սթիվենս Քրիք գետերի պատվին։ Գետի նախկին անվանումը տրվել է իսպանացի հետախույզ Խուան Բաուտիստա դե Անսի կողմից՝ ի պատիվ Սուրբ Ջուզեպպե Կուպերտիանացու։ Սուրբն իր անունը ստացել է Իտալիայի Ապուլիա շրջանի Կուպերտինո քաղաքից։ 20-րդ դարի սկզբին Կուպերտինոն փոխարինել է նախկին անվանումը՝ Վեսթ Սայդ։


== Տնտեսություն ==
2010 թվականի տվյալներով՝ Կուպերտինոյում ամենամեծ գործատուներն են․


== Քույր քաղաքներ ==


== Ծանոթագրություններ ==